stanford-oval/wikipedia huggingface dataset:
גרברה
תיאור

מיני גרברה הם עשבי תיבול רב-שנתיים בעלי גבעול גבוה ומפותח מעל הקרקע, תפרחת המכילה פרחים רבים צפופים, לרוב עם כתר פלומתי, המגיעים עד לגובה של 80 ס"מ. העלים כולם בדמות שׁוֹשֶׁנֶת, אליפטיים עם שוליים שלמים או בעלי שיניים או אונות, בעלי פטוטרת או עם בסיס הדומה לעלה כותרת, העלים בעלי קצה שפיצי ועורקים אלכסוניים היוצאים מקו החוצה את העלה, לעיתים קרובות העלים גלדניים (בעלי מרקם הדומה לעור דק ועבים במעט מעלים רגילים) וסיביים ורכים מתחת. על חלק מן השושנות עשויים לגדול גבעולי פריחה, לפעמים בעלי חפים.
תיאור > מינים

מינים רבים שנכללו בעבר בסוג זה מסווגים כעת בסוגים: Chaptalia, Leibnitzia, Mairia, Perdicium, Trichocline, ו-Oreoseris.
בהתאם לאינדקס הבין-לאומי לשמות צמחים הסוג גרברה כולל 22 מינים מוסכמים:
תיאור > מינים > סקציה גרברה

Gerbera crocea - דיאלסטי
Gerbera grandis
Gerbera linnaei. — ורינגבלום
Gerbera ovata
Gerbera serrata
Gerbera tomentosa.
Gerbera Wrightii .
תיאור > מינים > סקציה Lasiopus

Gerbera ambigua
Gerbera aurantiaca
Gerbera galpinii
גרברה עדינה (Gerbera jamesonii)
Gerbera sylvicola
Gerbera viridifolia
תיאור > מינים > סקציה Pseudoseris

Gerbera bojeri
Gerbera diversifolia
Gerbera elliptica
Gerbera emirnensis
Gerbera hypochaeridoides
Gerbera leandrii
Gerbera perrieri
Gerbera petasitifolia
תיאור > מינים > סקציה Parva

Gerbera parva
Gerbera viridifolia
גרברה עדינה
Gerbera ambigua
Gerbera aurantiaca
Gerbera wrightii
Gerbera × hybrida
Gerbera × hybrida
Gerbera × hybrida
תפוצה

מקורו של הגרברה הוא באזורים טרופיים של אפריקה. הוא יובא למדינות אמריקה הלטינית ודרום-מזרח אסיה.
שימושים

גרברה פופולרית מאוד ונמצאת בשימוש נרחב כצמח גינה דקורטיבי או בזרי פרחים. הזנים המבויתים הם בעיקר תוצאה של הכלאה בין Gerbera jamesonii למין דרום אפריקאי נוסף, Gerbera viridifolia. הכלאה זו ידועה בשם Gerbera × hybrida. קיימים אלפי זנים למינים של סוג זה. הם משתנים מאוד בצורתם ובגודלם. צבעיהם כוללים לבן, צהוב, כתום, אדום וורוד. מרכז הפרח לפעמים שחור. לעיתים קרובות לאותו פרח יכולים להיות עלי כותרת בכמה צבעים שונים. התפרחות יכולות להיות קטנות עד לקוטר 7 ס"מ (גרברה 'מיני הארלי') או עד קוטר של 12 ס"מ (גרברה 'גולדן סרנה').
גרברה בעלת חשיבות מסחרית. זהו הפרח המשמש לזרים ושימוש ביתי, החמישי הנפוץ ביותר בעולם (אחרי ורד, ציפורן, חרצית וצבעוני). היא משמשת גם כאורגניזם מודל בחקר היווצרות פרחים.
גרברה מכילה נגזרות קומרין טבעיות. היא מושכת דבורים, פרפרים וציפורים, אך עמידה בפני צבאים. שתילי גרברה צעירים מכונים גרבריני.
לקריאה נוספת

Hans V. Hansen, A taxonomic revision of the genus Gerbera (Compositae, Mutisieae) sections Gerbera, Parva, Piloselloides (in Africa), and Lasiopus, Copenhagen: Council for Nordic Publ. in Botany, 1985, Opera botanica, ISBN 978-87-88702-04-0
Mahler, William F., William F. Mahler, Lloyd Herbert Shinners, SIDA, contributions to botany, Dallas: W. F. Mahler, etc., 2004, עמ' 941–942
Kåre Bremer, Arne A. Anderberg, Asteraceae: cladistics & classification, Portland, Or: Timber Press, 1994, ISBN 978-0-88192-275-2
הערות שוליים

↑  "Traugott Gerber - Gerbera.org".
↑  Sunset Western Garden Book, 1995:606–607
↑  "Gerbera L. Plants of the World Online | Kew Science". Plants of the World Online (באנגלית).
1 2  Manning, J.C.; Simka, B.; Boatwright, J.S.; Magee, A.R. (במאי 2016). "A revised taxonomy of Gerbera sect. Gerbera (Asteraceae: Mutisieae)". South African Journal of Botany. 104: 142–157. doi:10.1016/j.sajb.2015.10.002. {{cite journal}}:  (עזרה)
↑  Johnson, Isabel Marion; Crouch, Neil R.; Edwards, Trevor J. (2 בדצמבר 2014). "Gerbera sylvicola (Asteraceae: Mutisieae), a new forest species from KwaZulu-Natal, South Africa". Phytotaxa. 186 (4): 229. doi:10.11646/phytotaxa.186.4.7. {{cite journal}}:  (עזרה)
↑  Gerbera jamesonii, web.archive.org, ‏2014-01-22
↑  "Landscape Plants Rated by Deer Resistance". njaes.rutgers.edu.
| --- | --- |
בקרת זהויות :  NLI: 987007565441505171  NKC: ph715332 
גביעי גרברה
מירקו אורמוש

מירקו אורמוש (בקרואטית: Mirko Oremuš; נולד ב-6 בספטמבר 1988) הוא כדורגלן עבר קרואטי ששיחק בעמדת הקשר.
קריירה

אורמוש החל לשחק כדורגל במחלקת הנוער של היידוק ספליט. בשנת 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול סלאבן בלופו, וכבר באותו משחק כבש את שערו הראשון בקריירה. לאחר מכן עזב את המועדון לתקופה קצרה, וכשחזר החל להשתלב בהרכב הקבוצה, ובמקביל שיחק במדי הנבחרת הצעירה של קרואטיה, במדיה ערך 10 הופעות וכבש שער אחד. בשנת 2010 זכה עם היידוק ספליט בגביע.
ב-31 באוגוסט 2011 הגיע אורמוש לישראל, והושאל לקבוצת הפועל תל אביב. ב-11 בספטמבר 2011 ערך את הופעת הבכורה שלו במדי הקבוצה, כשנכנס כמחליף בניצחון 0–1 על בית"ר ירושלים. בסך הכל כבש אורמוש חמישה שערים במדי הפועל תל אביב בכל המסגרות בעונת 2011/2012, ובגמר גביע המדינה מול מכבי חיפה כבש את השער הראשון במשחק, בדרך לניצחון 1–2, וזכה עם הקבוצה בגביע.
בקיץ 2012 חזר אורמוש להיידוק ספליט, ושיחק במדיה עונה נוספת, בה ערך 26 הופעות וזכה עם הקבוצה בגביע נוסף.
ב-27 ביוני 2013 חזר אורמוש לישראל וחתם בקבוצת בני סכנין, אך שוחרר עוד לפני פתיחת העונה. אורמוש החל להתאמן בהפועל עכו, וב-17 בספטמבר חתם במועדון. ב-23 בנובמבר כבש אורמוש את שער הבכורה שלו במדי הפועל עכו, בניצחון 3–2 על בני יהודה, ובסך הכל כבש בעונת 2013/2014 שני שערי ליגה ב-27 הופעות.
ב-17 ביולי 2014 חתם אורמוש בקבוצת הפועל פתח תקווה, שעלתה מהליגה הלאומית עונה קודם לכן. את שער הבכורה שלו במועדון כבש ב-4 בדצמבר, בהפסד 1–3 לבית"ר ירושלים. את שערו השני בקבוצה כבש בניצחון 2–1 על קבוצתו לשעבר הפועל תל אביב ב-19 באפריל 2015. בסך הכל כבש בעונת 2014/2015 שני שערים ב-29 הופעות, ובסופה ירד עם הקבוצה לליגה הלאומית.
בספטמבר 2015 חזר אורמוש לקרואטיה וחתם בקבוצת ר.נ.ק ספליט. בנובמבר 2016 חזר לישראל וחתם בקבוצת הפועל אשקלון, במדיה ערך 19 הופעות עד תום עונת 2016/2017. בעונת 2017/2018 כבש שבעה שערים ב-29 הופעות, ובתום העונה ירד עם הקבוצה לליגה הלאומית. ב-3 ביוני 2018 חתם אורמוש לשנתיים הפועל רעננה, ובעונת 2018/2019 כבש במדי הקבוצה שער אחד ב-30 הופעות ליגה.
ב-26 ביוני 2019 חתם אורמוש בקבוצת סרייבו מליגת העל הבוסנית, ובהופעת הבכורה שלו במועדון כבש שער בהפסד 1–3 לסלטיק במוקדמות ליגת האלופות. בתום עונת 2021/2022 שוחרר מהקבוצה.
ב-16 בינואר 2023, לאחר חצי שנה ללא קבוצה, חתם ביגמאן קונג'יץ', גם היא מליגת העל הבוסנית.
תארים

הגביע הקרואטי: 2009/2010, 2012/2013
גביע המדינה: 2011/2012
הערות שוליים

↑  דרור רוזנפלד, ‏אורמוס חתם על חוזהו: הפועל ת"א זה מועדון גדול, באתר ONE‏, 31 באוגוסט 2011
↑  דורון בן דור, ‏מירקו אורמוש ודיא סבע חתמו בבני סכנין, באתר ONE‏, 27 ביוני 2013
↑  מחמוד גליה, הפתעה בסכנין: מירקו אורמוש שוחרר מהקבוצה, באתר nrg‏, 4 באוגוסט 2013
↑  יואב כהן, הפועל עכו: אורמוש, מרינקוביץ וקלמי סבן אושרו בבקרה, באתר nrg‏, 17 בספטמבר 2013
↑  ארז נעמן, ‏זר נוסף למלאבס: אורמוש חתם לעונה בהפועל פ"ת, באתר ONE‏, 17 ביולי 2014
↑  תום נחום, ‏מירקו אורמוש וטל איילה חתמו לשנתיים ברעננה, באתר ONE‏, 3 ביוני 2018
↑  תום נחום, ‏רעננה במו"מ עם מכבי ת"א על רכישת אור דסה, באתר ONE‏, 3 ביולי 2019
אדם וחוה (גוסטב קלימט)

| --- | --- |

 מידע כללי
 צייר:  גוסטב קלימט 
 תאריך יצירה:  שנות ה־10 של המאה ה־20 
 טכניקה וחומרים:  קנבס, צבע שמן 
 ממדים בס"מ
 רוחב:  60 ס״מ 
 גובה:  173 ס״מ 
 נתונים על היצירה
 מספר יצירה:  4402 (מוזיאון בלוורדה) 
 מיקום:  מוזיאון בלוורדה
 
אדם וחוה הוא ציור מאת הצייר האוסטרי גוסטב קלימט, אשר נוצר בין השנים 1917–1918 ולא הושלם עד מותו של האמן. הציור נמצא בסטודיו שלו לאחר מותו ונמסר לתצוגה קבועה בגלריה האוסטרית בלוודר שבווינה, לצד חמישה או שישה ציורים נוספים שלא הושלמו ונותרו על כני הציור בסטודיו שלו. לא ברור אם הציור הוזמן במיוחד, ואם כן – על ידי מי. ההנחה הרווחת היא שקלימט צייר אותו ביוזמתו, עבור עצמו, ומומחים רבים מוסיפים לחקור ולנתח את משמעותו. "אדם וחוה" מציג תפיסה מקורית ומאתגרת של קלימט לגבי תפקידיהן של הדמויות המקראיות, תוך שימוש בניגודיות חזקה של אור וצל. האופן שבו האישה מוצבת במרכז והגבר נדחק אל הרקע, לצד הסמליות ההפוכה של אור וחושך, מעידים על חדשנות מחשבתית וסגנונית. למרות שנותר בלתי גמור, הציור ממשיך לעורר עניין ולשמש נושא למחקר עד היום.
תיאור היצירה

הציור מתאר את אדם וחוה, בעמידה מול הצופה. ישנה הקבלה בין תנוחותיהם – ראשו המוטה של אדם חוזר כהד על תנוחת ראשה של חוה. חוה ניצבת במישור הקדמי של הציור, גופה מואר ובהיר, ואילו אדם עומד מאחוריה, חשוך וכמעט מוסתר, דבר המדגיש כי חוה היא הדמות המרכזית. עיניה פקוחות והיא מביטה קדימה בביטחון, בעוד שעיניו של אדם עצומות.
חוה מתוארת כאישה חושנית ומפתה. היא מציגה את גופה העירום במלואו ומביטה ללא שמץ של בושה ישירות לעבר הצופה. חוקרי אמנות רבים סבורים שקלימט ביקש להציג אותה כאישה חזקה ודומיננטית, בהתאם לנרטיב המקראי שבו היא זו שפיתתה את אדם והגישה לו את הפרי האסור. קלימט יוצר קשר בין פיתוי זה לבין פיתוי מיני, בהתאם לתפיסות שרווחו בזמנו, שראו באישה "פאם פטאל" דמות נשית מפתה ומאיימת כאחד.
סגנון ואיקונוגרפיה

קלימט השתמש במשיחות מכחול עדינות כדי לתאר את גופה של חוה, והדגיש את מרקם עורה בגוונים עדינים של כחול וורוד בהיר, במטרה ליצור אפקט של עירום זוהר ומלא חיים. שיער ראשה בלונדיני, מתולתל ושופע, ומסתחרר לאורך הציור בקווים רכים. לחייה של חוה ורודות בעדינות, והיא מתוארת עם חמוקיה וקימורי גופה המודגשים בקפידה.
מנגד, גופו של אדם מוסתר ברובו מאחוריה ונראה כהה או מוצל, דבר היוצר ניגודיות חזקה בין הדמויות. חוה מוצגת כאישה מוארת, בעוד שאדם שקוע באפלה, מה שמחזק את מעמדה כדמות הדומיננטית בציור. סמלים נוספים מחזקים את המשמעות הזו – לרגלי חוה מופיע בד צ'יטה מפוספס ולצדו מערך פרחים, המסמלים את הטבע והפוריות.
קלימט נהג בעבר להשתמש בסמליות של הלילה והירח, כדי לייצג את הכוח הנשי, ואילו היום והשמש, סימלו את עוצמת הגבר. אולם בציור זה ישנה היפוך משמעות – האישה המוארת היא החזקה, ואילו הגבר השקוע בצל נתפס כחלש ונחות.
הקשר ליצירות אחרות של קלימט

חוקרים משווים בין "אדם וחוה" לבין יצירתו המוקדמת והמפורסמת הנשיקה. בעוד שב"נשיקה" הגבר שולט, כאן חוה מוקדמת לקדמת הבמה ואדם מוסתר מאחוריה. קלימט בחר להציג את פניהם של שני בני הזוג, דבר המנוגד למרבית יצירותיו הקודמות.
משמעות ופרשנות

"אדם וחוה" הוא אחד מציוריו האחרונים של קלימט, והיחיד מבין מאות יצירותיו שעוסק בנושא תנ"כי. ראוי לציון במיוחד שקלימט בחר לתאר דווקא את שני בני האנוש הראשונים, אדם וחוה.
הציור משאיר מקום לפרשנות: מצד אחד, חוה מוצגת כאישה מלאת ביטחון, כמעט מאיימת בכוחה, אך מצד שני, קלימט מתאר אותה גם כדמות חושנית ורכה. האופן שבו חוה מתוארת עשוי לרמז על יחסן של תפיסות התקופה לנשיות ולמיניות – מצד אחד, כוח משיכה מפתה, ומצד שני, איום אפשרי על הגבר.
הערות שוליים

↑  גוסטב קלימט : אדם וחוה, באתר www.lib.cet.ac.il
1 2 3  גוסטב קלימט - יחיאל וייס, באתר יחיאל וייס, ‏15 במאי 2021
הדלת הפתוחה

"הדלת הפתוחה" הוא אלבום האולפן ה־13 של המוזיקאי הישראלי אלון עדר ולהקתו, שיצא לאור ב-25 בפברואר 2025. האלבום מגיע שלוש שנים ויום לאחר יציאת אלבומם הקודם, כן כן כן כן!.
הפקה והקלטה

האלבום הופק ועובד מוזיקלית על ידי אלון עדר ולהקתו, המיקס בוצע על ידי עידן כץ. ההקלטות נערכו בסטודיו של עידן כץ, עם עוזר הטכנאי יובל קולבסון. האלבום הוקלט לפני טבח שבעה באוקטובר.
סינגלים וקידום

כחלק מקידום האלבום, פרסם עדר ביצוע לייב מאולתר לשיר הנושא "הדלת הפתוחה" כעשרה חודשים לפני יציאת האלבום, באפריל 2024.
באוגוסט 2024, יצא הסינגל "משהו בי חי", הסינגל הראשון מתוך האלבום. השיר עוסק במאבק הפנימי בין טוב לרע, ובכוחה של זוגיות להעניק נקודת מבט מסייעת. המילים מתארות את ההתמודדות היומיומית עם בחירות מוסריות, ואת התמיכה שמספקת בת הזוג. ביקורות מציינות כי השיר אינו מתבלט במורכבות מוזיקלית, אך יש בו איכות וקסם הממקמים אותו בין השירים המובחרים של הלהקה.
בספטמבר 2024, יצא לאור השיר "נשמה יקרה". השיר הוקדש לזכרה של ים גלס ז"ל, תצפיתנית שאהבה את המוזיקה של הלהקה ונהרגה בטבח שבעה באוקטובר בקרב מוצב נחל עוז. הקלטת השיר כוללת את קולות הקהל מהופעות בבארבי ובצוללת הצהובה.
בינואר 2025, יצא לאור השיר "מילים אהבה ויין" וזהו הסינגל האחרון שפורסם לפני יציאת האלבום.
מופע ההשקה הרשמי של האלבום מתוכנן להתקיים במועדון הבארבי בתל אביב ב-17 במרץ 2025.
רשימת רצועות

| מס' | שם | כותב(ים) | משך |
| --- | --- | --- | --- |
| 1. | האמן  | אלון עדר ורן דרום | 3:52 |
| 2. | נשמה יקרה  | עדר, נדב הולנדר ודרום | 3:26 |
| 3. | הדלת הפתוחה  | עדר ודרום | 2:41 |
| 4. | מילים אהבה ויין  | עדר | 6:49 |
| 5. | החלום (עם נדב הולנדר)   | הולנדר | 1:46 |
| 6. | משהו בי חי  | עדר | 2:57 |
| 7. | פצע ישן (עם לילה מועלם)   | לילה מועלם וספי ציזלינג | 3:35 |
| 8. | את כותבת בי את השירים  | עדר | 4:22 |
| 9. | השראה היא מפה של הדרך  | עדר | 4:26 |
| 10. | סיום של תקופה  | דרום | 3:20 |
| 11. | לא אל תוותר  | עדר ודרום | 3:19 |
| 12. | בלילה  | עדר ודרום | 3:54 |
| 13. | כרמל  | אבנר קלמר | 2:16 |
| משך כולל: | משך כולל: | משך כולל: | 46:43 |
הערות שוליים

↑  alon___eder, אלבום חדש!! הדלת הפתוחה..., באתר Instagram, ‏25 בפברואר 2025
↑  7.7K צפיות · 82 רגשות | אוקי שיר חדש בביצוע לייב מאולתר מהגג הוא נקרא ׳הדלת הפתוחה׳ והוא מתוך האלבום הבא שלנו שתכף מוכן --כרטיסים אחרונים בהחלט לבארבי לשבת הקרובה בתגובה... | By אלון עדר ולהקה | Facebook, נבדק ב-2025-02-25
↑  אלון עדר / משהו בי חי | הליקון ארומה מיוזיק גרופ, באתר הליקון ארומה, ‏2024-08-12
↑  אלון עדר ולהקה משהו בי חי, באתר yosmusic.com, ‏6 באוגוסט 2024
↑   אלון עדר ולהקה - נשמה יקרה, סרטון בערוץ "Alon Eder אלון עדר", באתר יוטיוב, 8 בספטמבר 2024
↑  אלון עדר ולהקה, שיר חדש! מילים, אהבה ויין..., באתר פייסבוק, ‏6 בינואר 2025
↑  אלון עדר ולהקה, נרגשים להזמין אתכם למופע ההשקה לאלבום החדש שלנו ..., באתר פייסבוק, ‏21 בינואר 2025
| אלון עדר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אלון עדר (2011) ‏•‏‏ אלון עדר ולהקה (2011) ‏•‏‏ סיכום החיים עד עכשיו (2014) ‏•‏‏ קסיו זעם (2015) ‏•‏‏ השמרנים שוב באופנה (2017) ‏•‏‏ משתלבים בנוף (2018) ‏•‏‏ מחשבות על הדרך (2018) ‏•‏‏ כן כן כן כן! (2022) ‏•‏‏ סוכר טלוויזיה (2022) ‏•‏‏ החיים שלי פיגוע יפיפה (2023) ‏•‏‏ הדלת הפתוחה (2025) |  |
| מיני-אלבומים | קסיו מטונף (2012) ‏•‏‏ הופעות חיות במפעל הפיס (2022) |  |
| אלבומי אוסף | סקיצות 1 (2019) |  |
| סינגלים | "את עוד תהיי איתי" ‏•‏‏ "קצת אהבה לא תזיק" ‏•‏‏ "סרטים" ‏•‏‏ "אזרח השמש ממזרח" ‏•‏‏ "שיר לאמא" ‏•‏‏ "אישה שלי" ‏•‏‏ "חוזר ועולה שם" ‏•‏‏ "חיה קטנה" ‏•‏‏ "ג'ון בלושי" ‏•‏‏ "בקול גדול" ‏•‏‏ "דרך הזהב" ‏•‏‏ "אין לך זכות לחנינה בעולם" ‏•‏‏ "אהבה עצמית" ‏•‏‏ "אומץ לאהוב" ‏•‏‏ "הזקן מברלין" ‏•‏‏ "הנשמה הכי נצחית שלי" ‏•‏‏ "אבל אהבה" ‏•‏‏ "שוב לא יכולתי לישון"‏•‏‏ "משהו בי חי" ‏•‏‏ "נשמה יקרה" ‏•‏‏ "פאסון" ‏•‏‏ "מילים אהבה ויין" |  |
דיספלזיה

| --- | --- |

 תחום:  אונקולוגיה 
 קישורים ומאגרי מידע
 MeSH:  D002471
 
דִּיסְפְּלַזְיָה (באנגלית: Dysplasia, תרגום מיוונית: "צורה רעה". במינוח האקדמיה ללשון העברית: פֶּרַע הִתְפַּתְּחוּת) היא מונח מעורפל המשמש בפתולוגיה להתייחסות לחריגות בהתפתחות או בצמיחה ובידול של האפיתל (דיספלזיית אפיתל).
מונחים כמו דיספלזיית ירך, דיספלזיה סיבית מעידים על התפתחות חריגה ברמה המיקרוסקופית וגם המאקרוסקופית.
התסמונת המיאלודיספלזטית או דיספלזיה של תאים יוצרי דם, מראה עליה במספרם של תאים לא בשלים במח העצם, וירידה בתאים בוגרים ופונקציונליים בדם.
לעיתם גידולים דיספלזטיים נסוגים ללא התערבות, במקרה שאין נסיגה ספונטנית ניתן להסיר את הגידול בניתוח, בצריבה או בהקפאה. הסרת הרקמה הדיספלזטית מונעת התפתחותה של הדיספלזיה לגידול סרטני מלא- ניאופלזיה.
הדיספלזיה הידועה ביותר היא הנגע הקדם סרטני של צוואר הרחם (cervical intraepithelial neoplasia - CIN). אף על פי שנשים חשות ברקמה הלא נורמלית רק לעיתים נדירות, הדיספלזיה מתגלה בבדיקת משטח צוואר הרחם וכך מטופלת מבעוד מועד לפני התפתחות סרטן צוואר הרחם.
דיספלזיית אפיתל

דיספלזיית אפיתל מורכבת מהתרחבות של תאים לא בשלים (כגון תאים של האקטודרם), עם ירידה במספר ומיקום של תאים בוגרים במקביל. דיספלזיה היא בדרך כלל מעידה על תהליך ניו-פלסטי מוקדם. משתמשים במונח דיספלזיה בדרך כלל כשמדובר בחריגות תאית המוגבלת לרקמת מקור, כמו במקרה של נאופלזיה מקורית מוקדמות.
דיספלזיה, שבה מתעכבת הבשלה וההתמיינות של התאים, יכולה להתנגד למטפלזיה, שבה תאים בוגרים, מתמיינים מסוג אחד מוחלפים על ידי תאים בוגרים, מתמיינים מסוג אחר.
דיספלזיית אפיתל > דוגמאות

אחת הדוגמאות לדיספלזיה היא דיספלזיה אפיתילית של צוואר הרחם (גידול תוך-אפיתל של צוואר הרחם - הפרעה שבדרך כלל מזוהה על ידי בדיקת פאפ חיובית) שנוצרת על ידי עליה בהיקף התאים הלא בשלים המוגבלות למשטח הרירי, ולא חודרים לתוך הרקמה הרכה העמוקה דרך הקרום הבסיסי (Basement membrane)
דיספלזיית אפיתל > מיסוך

חלק מבדיקות גילוי סרטן יכולות להיקרא "מיסוך לדיספלזיית אפיתל". העיקרון מאחורי בדיקות אלה הוא שרופאים מצפים שדיספלזיה מתפתחת אצל בן אדם טיפוסי באותו קצב של האוכלוסייה. בהתבסס על העיקרון הזה חוקרים מעצבים את המלצות מיסוך עם ההנחה שאם הרופא לא יכול למצוא דיספלזיה בזמן מסוים, אז קביעת עוד בדיקה בלי לחכות תקופה עד שיהיה פוטנציאל להתפתחות דיספלזיה חדשה עלולה להוות בזבוז של משאבים רפואיים של המטופל והמטפל כי הסיכויי לגלות משהו חדש יהיה קלוש מאוד.
ראו גם

סרטן (מחלה)
מטפלזיה
לקריאה נוספת

The Parents' Guide to Hip Dysplasia Paperback – April 9, 2013 by Betsy Miller
הערות שוליים

↑  פֶּרַע הִתְפַּתְּחוּת במילון מונחים שונים ברפואה ב (תשע"ד), באתר האקדמיה ללשון העברית
| --- | --- |
בקרת זהויות :  GND: 4127500-7  LNB: 000120062 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לואיי אל-אתאסי

| --- | --- |

 לידה:  1926 חומס, המנדט הצרפתי בסוריה ובלבנון 
 פטירה:  24 בנובמבר 2003 (בגיל 77 בערך) חומס, סוריה 
 מדינה:  סוריה 
 השכלה:  האקדמיה הצבאית בחומס 
 מפלגה:  בעת' 
 
לואיי אל-אתאסי (ערבית: لؤي الأتاسي; 1926 – 24 בנובמבר 2003) היה נשיא סוריה מ-23 במרץ 1963 עד 27 ביולי 1963.
ביוגרפיה

אתאסי נולד בחומס למשפחה סונית מעורבת פוליטית. הוא למד באקדמיה הצבאית בחומס ולאחר תום לימודיו הצטרף כקצין לצבא סוריה. הוא לחם במלחמת העצמאות ובשנת 1954 מונה על ידי האשם אל-אתאסי לראש הפרוטוקול הצבאי. בשנת 1956 הוא כיהן כנספח הצבאי בשגרירות סוריה בקהיר, שם הוא נהייה נאצריסט. בהמשך הוא פעל להקמת הרפובליקה הערבית המאוחדת. הוא ביקר את פרישת סוריה מהאיחוד ובאפריל 1962 בעת הקשר של הקצינים החופשיים תומכי נאצר בצפון סוריה, הוא פיקד על הכוחות הסוריים בדיר א-זור, הוזכר על ידי המורדים כאיש שלהם וניסה לתווך בין הממשלה והמורדים. לאחר דיכוי המרד הוא נשלח לכהן כנספח הצבאי בשגרירות סוריה בוושינגטון. הוא נקרא חזרה לסוריה להעיד נגד הקושרים, אך סירב מתוך חיבה אליהם ובעקבות זאת נכלא בכלא מאזה. עם פרוץ הפיכת הבעת' בסוריה שהייתה משותפת לתומכי הבעת' ולנאצריסטים, בשנת 1963, הוא שלח מברק מהכלא בו בירך את הקושרים, ונתמנה למפקד הצבא הסורי, כאיש של פשרה בין הבעת' והנאצריסטים. אתאסי החל לפעול לאיחוד משולש של מצרים, סוריה ועיראק. ב-23 במרץ 1963 נתמנה אתאסי לנשיא מועצת ההפיכה של סוריה. בתחילת אפריל 1963 יצא אתאסי לקהיר לשיחות על האיחוד.
אולם הממשלה שהוקמה על ידי הקושרים הייתה בעלת רוב מובהק של אנשי הבעת מתנגדי האיחוד עם מצרים ועד תחילת מאי 1963 טוהרו רוב מתנגדי הבעת' מתפקידים בכירים. למרות השתלטות אנשי הבעת', המשיך אתאסי במאמציו להביא לאיחוד המשולש, ותוך שהוא מביע התנגדות לאיחוד רק עם מצרים. בתחילת יוני 1963 הגיע לבגדד לשיחות על האיחוד המשולש, תוך שהוא מבהיר שלא יסכים לאיחוד רק עם עיראק.
ב-19 ביולי 1963, בעת שביקר בקהיר אצל נאצר פורסם על ניסיון הפיכה פרו נאצרי בסוריה, שדוכא על ידי שלטון הבעת', בהוצאה להורג של 20 אנשים שהואשמו בהשתתפות בקשר. מספר ימים לאחר מכן התפטר אתאסי והעביר את השלטון לידי אמין אל-חאפז, במה שנתפרש כטיהור גורמים נאצריסטיים בסוריה. בקהיר נטען שההתפטרות נבעה מאי רצונו לאשר את פסקי דין המוות לקושרים. אל-חאפז הצהיר שההתפטרות הייתה רק מטעמי בריאות ושאתאסי הוא "אחד משלנו".
אתאסי פרש מפעילות פוליטית, התגורר בחומס ונפטר בשנת 2003.
הערות שוליים

1 2 3  Historical Dictionary of Modern Coups D'état, Rowman & Littlefield Publishers, 2022, pages 93-94
↑  חוסלה סופית ההפיכה הפרו־נאצרית, הַבֹּקֶר, 4 באפריל 1962
↑  יום של אנדרלמוסיה ב, חרות, 4 באפריל 1962
↑  ראשי ההפיכה בסוריה על מטרתם, למרחב, 10 במרץ 1963
↑  החלו שיחות בקהיר על איחוד משולש: עיראק־סוריה־מצרים, הארץ, 15 במרץ 1963
↑  ראש ממשלת סוריה ממשיך במו"מ עם נאצר על פדראציה, על המשמר, 20 במרץ 1963
↑  אתאסי נתמנה ראש מועצת ההפיכה בסוריה, הארץ, 24 במרץ 1963
↑  טייסת קרב עירקית הוצבה בסוריה לסיכול חתירת נאצר נגד ה"בעת", הצופה, 7 באפריל 1963
↑  אנשי המשטר הקודם בסוריה - לדין, דבר, 31 במרץ 1963
↑  משבר חמור חדש בין "אל בעס" והסיעות הפרו־נאצריות בסוריה, הארץ, 5 במאי 1963
2 גדודי שריון השתלטו על דמשק ואילצו את אתאסי להדיח הקצינים הפרו־נאצריים, הַבֹּקֶר, 6 במאי 1963
↑  קאהיר מאשימה, למרחב, 17 במאי 1963
הכרזת אתאסי, הארץ, 30 במאי 1963
↑  ביירות: עארף הציע <<ועידת 3>> בקהיר, הארץ, 2 ביוני 1963
↑  מנהיגי סוריה באו לבגדד—לשיחות, הארץ, 5 ביוני 1963
↑  משלחת סורית בכירה הגיעה במפתיע לבגדאד, למרחב, 5 ביוני 1963
↑  נאצר נועד עם אתאסי, הארץ, 19 ביולי 1963
נסיון הפיכה פרו־נאצרי דוכא בסוריה; עוצר בדמשק, דבר, 19 ביולי 1963
↑  שקט מתוח בסוריה לאחר דיכוי ההפיכה. – הומתו 20 קושרים, הארץ, 21 ביולי 1963
↑  אתאסי התפטר - חאפז במקומו, למרחב, 28 ביולי 1963
↑  קאהיר: אתאסי התפטר, כי לא רצה לאשר פסקי־דין המוות, למרחב, 29 ביולי 1963
↑  חילופי־גברי יבוצעו בימים הקרובים בממשלת סוריה, למרחב, 31 ביולי 1963
↑  הגנראל אתאסי הוזמן לעיראק, למרחב, 2 באוגוסט 1963
| נשיאי סוריה |
| --- | --- | --- |
| הרפובליקה הסורית הראשונה והשנייה | שוכרי אל-קוותלי • חוסני א-זעים • סאמי חינאווי • האשם אל-אתאסי • אדיב שישכלי • פאוזי סלו • אדיב שישכלי • מאמון אל כוזברי • האשם אל-אתאסי • שוכרי אל-קוותלי | דגל סוריה כיום |
| הרפובליקה הערבית המאוחדת | גמאל עבד אל נאצר | דגל סוריה כיום |
| הרפובליקה הערבית הסורית | מאמון אל כוזברי • עיזאת אל נוס • נאזים אל קודסי • לואיי אל-אתאסי • אמין אל-חאפז • נור א-דין אל-אתאסי • אחמד אל חטיב • חאפז אל-אסד • עבד אל-חלים ח'דאם • בשאר אל-אסד • אחמד א-שרע | דגל סוריה כיום |
דוקסינג

הלוגו של אתר ויקיליקס (בתרגום חופשי: ויקי-זליגות) אשר בין היתר עוסק בדוקסינג לממשלות וארגונים.
דוקסינג (מאנגלית: doxing) או אָאוּטִינְג באינטרנט הוא פעולת חשיפה של מידע אישי רגיש או מסווג אודות אדם או ארגון באופן פומבי, בדרך כלל במרשתת, בניגוד לרצונו ולאישורו.
פרטים אלו עשויים לכלול שם מלא, זהות אינטרנטית נוספת, מסמכים, כתובות, תמונות או כל מידע פרטי אחר, ולרוב מתפרסמים בפלטפורמות המאפשרות פרסום תוכן על ידי גולשים.
אנשים פרטיים, אשר רבים מהם במרשתת כותבים תחת מעטה אנונימיות, אינם מעוניינים שזהותם האמיתית תיוודע לכול, וזאת ממגוון סיבות: שמירה על הפרטיות, בושה, בניית אישיות אינטרנטית השונה מהזהות האמיתית, רצון להימנע מהטרדות אישיות, רצון לשמור על דיונים ענייניים ללא אד הומינם, ועוד. לכן, ברבים מן הפורומים ואתרי האינטרנט נחשבת חשיפת פרטים אישיים של גולשים ללא הסכמתם לעבירה על כללי ההתנהגות, הגוררת את מחיקת התוכן וחסימת חשבון המשתמש של החושף.
לעומת זאת, ארגונים, ממשלות וחברות מעוניינים שפרוטוקולים פנימיים, דיונים, מדיניות מסוימת, מידע אישי רגיש של העובדים, מידע בעל קניין וכדומה יישארו בגדר סוד, מכיוון שלרוב קיים חשש שייגרם נזק לחברה אם יפורסמו לציבור הרחב.
דוקסינג אינו בהכרח הליך זדוני, ועשוי אף להתרחש בטעות או באופן עצמי אם לא נוקטים זהירות. לדוגמה, אם אדם מעלה תמונה שלו כאשר הוא בביתו, ללא ידיעה שהיא מכילה בתוכה מטא-דאטה עם נתוני מיקום, הוא עלול לחשוף בתמימות את מקום מגוריו.
אטימולוגיה

המילה "דוקסינג" היא תחדיש שהתפתח באנגלית מתוך שינוי איות המילה המקוצרת "Docs" (קיצור של Documents, מסמכים), ומתייחס לאיסוף ופרסום "תיק" של מידע אישי על אדם או ארגון. משמעותו: חשיפה ופרסום פרטיו של אדם או ארגון שקודם לכן היו פרטיים או קשים להשגה.
סכנות

מעבר לפגיעה בחירות ובפרט בזכות לפרטיות, אפילו מידע בסיסי שנראה במבט ראשון תמים עלול להוביל למידע אישי רגיש ולמגוון סיכונים ממשיים כגון:
גניבת זהות, התחזות, ופגיעות להתקפות הנדסה חברתית.
בריונות רשת והשפלה – שיכולים לגרום לנזק נפשי או אף להוביל להתאבדות.
הטרדות, סייבר סטוקינג – כגון הטרדה מינית עם תמונות אישיות, שליחת משטרה לבית הקורבן מסיבה כוזבת (swatting (אנ')), הזמנת משלוחים לביתו מבלי לשלם ועוד.
הפללה - שימוש במידע אישי על מנת להפליל או להעביר חשד כלפי אדם אחר. אף תועד מקרה בו האקר השתמש בתמונה על מנת לגנוב את טביעת האצבע הייחודית של שרה בממשלת גרמניה.
סחיטות ואיומים - בשל החשיבות של מידע פרטי, אדם/ארגון לא ירצו שישחררו מידע אודותיו שיכול לפגוע בו, ולכן זה יכול להוביל לסחיטות ואיומים בידי גורמים זדוניים.
פגיעה פיזית – עלול להגרם לדוגמה מחשיפת כתובת מגורים.
פריצה (ממוחשבת) – גם היא בשימוש בהנדסה חברתית.
חשיפת מידע מסווג/בעל קניין רוחני - עלול להוביל לגרימת נזק כלכלי/תדמיתי/ביטחוני.
ביטול חברתי בעקבות הסרת האנונימיות - יכול להוביל לחרם חברתי ואף לפיטורים.
שיפוט וענישה- תחת חוקים במדינה או אזור אחר, לעיתים מה שנחשב חוקי ואף מקובל במקום אחד לא בהכרח יהיה כזה באזור אחר, ולכן חשיפה גם של מידע תמים לכאורה עלול להוות סכנה במידה ונמצאים במקום חדש תחת חוקים שונים. דוגמה לכך היא חיילי צה"ל אשר נתונים למעקב ופעולות דוקסינג על ידי ארגונים החפצים להביא לשפיטה שלהם במדינות זרות.